วันหยุดสำหรับครอบครัวแบบนี้ แวะมาเที่ยวห้าง ซื้อของกินและแวะมาทานร้านอาหารญี่ปุ่นเพื่อสุขภาพอีกร้านที่ชื่นชอบ สำหรับร้านอาหารญี่ปุ่นร้านนี้คือ ร้าน “Fuji” ซึ่งมีสาขามากมายตามห้างสรรพสินค้าใหญ่ๆ วันนี้มากินที่สาขาเซ็นทรัล พระราม3 โดยสาขานี้ตั้งอยู่บริเวณชั้นใต้ดินของห้าง ร้านมีขนาดใหญ่พอสมควร พนักงานบริการไม่ครอบคลุม โดยเฉพาะช่วงวันหยุดคนเยอะ จึงทำให้รออาหารเป็นระยะเวลานาน

สำหรับเมนูแรก สลัดปูอัด (ยำ) ที่ประกอบด้วยผักกาดแก้ว แตงกวา มะเขือเทศราชินี ปูอัด ใบสะระเหน่ พริกซอย ซึ่งรสชาติของผักจะสด กรอบอร่อย เมื่อคลุกเคล้ากับน้ำยำ รสชาติออกเปรี้ยวๆ เผ็ดนิดหน่อย ชอบสั่งมาทานเล่นเสมอ กินแล้วรู้สึกสดชื่นไม่เลี่ยน 

เมนูต่อมา เกี้ยวซ่า ปริมาณไส้ที่ให้มาพอเหมาะ รสชาติอร่อย กลมกล่อมกำลังดี 

เมนูสุดท้าย บะหมี่ราเมนร้อน เส้นเหนียวนุ่ม หนึบๆ น้ำซุปกลมกล่อมดี ทานกำลังร้อนๆ ช่วงหิวๆ ช่วยให้เจริญอาหารมากขึ้น

โดยรวมคุณภาพอาหารดี แต่ราคาแพงไปหน่อย มีการบวก Service Charge เพิ่มคะ รู้สึกไม่คุ้มกับบริการที่ได้รับเลย
